༄༅།།ན་མོ་ཀུ་རུ་མཉྫུ་གྷོ་ཥ་ཡ།བདེ་ལེགས་ཀུན་འབྱུང་དངོས་རྒྱུད་བླ་མ་དང་།།དངོས་གྲུབ་མཆོག་རྩོལ
ཡི་དམ་ཞི་ཁྲོའི་ཚོགས།།མཆོག་གསུམ་མཐུ་ལྡན་སྲུང་མར་བཅས་པ་ཡིས།།འདོད་དོན་ལྷུན་གྱིས་འགྲུབ་པའི་ཤིས་བཻ་རྩོལ།།བློ་ཆེན་རྣམ་འདྲེན་ཀུན་གྱི་གསང་བ་གསུམ།།མཁས་བཙུན་བཟར་པོའི
རྣམ་པར་རོལ་མཛད་པས།།བཤད་སྒྲུབ་བསྟན་པའི་རྒྱལ་མཚན་ལེགས་འཛིན་པ།།ཡོངས་འཛིན་དམ་པའི་ཞབས་ལ་གསོལ་བ་འདེབས།།མགོན་ཁྱོད་རིང་ནས་མཐའ་ཡས་འགྲོ་བའི་སླད།།
རླབས་ཆེན་སྨོན་ལམ་ཐུགས་བསྐྱེད་མཛད་ཇི་བཞིན།།བདག་སོགས་མོས་ལྡན་གདུལ་བྱའི་དཔལ་མགོན་དུ།།རྨད་བྱུང་སྐུའི་རྣམ་རོལ་མྱུར་སྟོན་གསོལ།།སྐལ་ལྡན་དད་པའི་ཀུན་གསལ་
ཁྱོན་ཡངས་པར།།མཚན་དཔོའི་དཔལ་གྱིས་མངོན་མཐོ་གཟུགས་སྐུའི་ཉི།།དཔག་ཡས་རླབ་ཆེན་མཛད་པའི་འོད་སྟོང་གིས།།བློ་བཟང་རྒྱལ་བསྟན་པད་ཚལ་རྒྱས་བྱེད་ཤོག

རྣམ་དག་ཚོགས་གཉིས་གསེར་ལྡན་ཡང་བའི་གཞིར།།གང་སྐུའི་དཔག་བསམ་སླབ་གསུམ་ཡལ་འདབ་རྒྱས།།གཞན་ཕན་འབྲས་བུ་ཁུར་དུ་དུད་པ་ཡིས།།སྐལ་ལྡན་འགྲོ་བའི་རེ་བ་ཀུན་སྐོང་ཤོག།
མཆོག་གསུམ་བྱིན་རླབས་སྐྱེ་དགུའི་ལེགས་བྱས་དང་།།མི་འགྱུར་ཆོས་དབྱིངས་སྐུ་མེད་རྟེན་འབྲེལ་མཐུ།།དམ་ཅན་ཆོས་སྐྱོད་སྲུང་མའི་འཕྲིན་ལས་ཀྱི།།རེ་བའི་འབྲས་བུ་མྱུར་དུ་སྨིན་པར་ཤོག།
འཇིག་རྟེན་ཀུན་ཏུ་ནད་རིམ་འཐབ་རྩོད་སོགས།།མི་འདོད་ཉེར་འཚོའི་རྒུད་པ་ཀུན་ཞི་ཞིང་།།ཆོས་སྲིད་དཔལ་འབྱོར་ལེགས་ཆོགས་འཕེལ་ཞིང་རྒྱས།།དགེ་ལེགས་དཔལ་ལ་རོལ་པའི་བཀྲ་ཤིས་ཤོག
ཅེས་ཡོངས་རྫོགས་བསྟན་པའི་མངའ་བདག་དོན་གྱི་སླད་དུ་མཚན་ནས་སྨོས་ཏེ་མཁན་རིན་པོ་ཆེ་བློ་བཟང་བསྟན་པའི་རྒྱལ་མཚན་དཔལ་བཟང་པོའི་སྤྲུལ་སྐུ་མྱུར་འབྱོན་གྱི་གསོལ་འདེབས་འདོད་སྨོན་འདི་ཉིད་བཀའ་དྲིན་གསུམ་ལྡན་རྡོ་རྗེ
འཆང་དངོས་དག་དབང་བློ་བཟང་ཆོས་ལྡན་དཔལ་བཟང་པོའི་མཆོག་སྤུལ་རིན་པོ་ཆེ་དག་དབང་ཆོས་ཀྱི་གྲགས་པ་བསྟན་པའི་རྒྱལ་མཚན་དཔལ་བཟང་པོས་མཉམ་མེད་ཐུབ་པའི་དབང་པོའི་སྐུ་རྙན་ལི་མ་ཁྱད་འཕགས་དགེ་མཚན

།།རྟགས་ཀྱིས་བཀྲ་བའི་ལྷ་རྫས་ཀྱི་གནད་སྦྱིན་དང་བཅས་འདི་ལྟ་བུ་ཞིག་ཀྱིས་ཞེས་བཀའ་གནང་སྤྱི་བོར་ཕེབ་ཅིང་རང་ཉིད་ཀྱིས་ཀྱང་མཆོག་ཏུ་དད་པས་ཉེ་བར་བསྐུལ་ཏེ་བཙུན་གཟུགས་སྙོམས་ལས་པ
ངག་དབང་ཆོས་ཀྱི་རྒྱ་མཚོ་ཞེས་བགྱི་བས་རྒྱལ་ཁབ་ཆེན་པོ་པའི་ཅིང་གི་ཙན་དན་ཇོ་བོའི་ལྷ་ཁང་དུ་སྦྱར་བའི་ཡི་གེ་པ་ནི་དཔྱོད་ལྡན་དཀའ་བཅུ་དཔལ་འབྱོར་རོ།།སརྦ་མངྒ་ལ་